open-index/open-wikipedia-markdown huggingface dataset:
Flannery O’Connor

**Mary ''Flannery'' O’Connor** (25. maaliskuuta 1925 Savannah, Georgia – 3. elokuuta 1964 Milledgeville, Georgia) oli yhdysvaltalainen kirjailija, jonka postuumisti julkaistu novellikokoelma *Complete Stories* (1971) sai vuonna 1972 kirjallisuuspalkinnon National Book Award for Fiction. Jussi Nousiainen on suomentanut valikoiman teoksen novelleja, ja ne julkaistu kokoelmana *Palava kehä* (Otava 1984). 

O’Connorin tunnetuin teos on romaani *Wise Blood* (1952), josta John Huston ohjasi vuonna 1979 hirtehishumoristisen draamaelokuvan *[[Wise Blood – levoton veri]]*. O’Connorin tuotantoon kuuluu vain kaksi romaania ja 32 novellia, joiden tunnuspiirteinä ovat groteskit henkilöhahmot, etiikan ja moraalin pohdinta, roomalaiskatolinen usko ja etelävaltioiden kulttuuri.

O’Connor suoritti college-opintoja Georgiassa ja opiskeli luovaa kirjoittamista Iowan yliopiston kursseilla. Viimeiset kymmenen vuotta elämästään hän kärsi vakavasta punahukasta ja asui äitinsä maatilalla Georgian Milledgevillessä. Hän kuoli alle 40 vuoden iässä 1964.

O’Connorin tuotantoa sävyttää hänen katolisuutensa: perisynti, pelastus ja armo, ja niiden aiheuttamat ongelmat ratkeavat väkivallalla. Teoksista käytetään luonnehdintaa "etelän gotiikka" ja "uusgotiikka".

## Suomennetut teokset
;Lähde
* *Palava kehä*, valikoima kokoelmasta *Complete Stories* (1971), suom. Jussi Nousiainen, Otava 1984 Sarja: Otavan kirjasto 31 
** Elämä jonka pelastat voi olla omasi
** Greenleaf
** Hyvää miestä ei hevin löydä
** Ilmestys
** Joki
** Kaikki nousevat, yhtykää!
** Keinotekoinen neekeri
** Kodin mukavuudet
** Kunnon maalaisväkeä
** Metsämaisema
** Onnenpotku
** Pakkosiirtolainen
** Palava kehä 
** Rammat käykööt ensin sisälle
** Tuomiopäivä

## Lähteet
Katalonian tasavalta (2017)

**Katalonian tasavalta** oli tunnustamaton valtio, jonka Katalonian parlamentti julisti itsenäiseksi Espanjasta 27. lokakuuta 2017. Itsenäisyys julistettiin Katalonian itsenäisyyttä koskevan kansanäänestyksen tulosten perusteella. Julistus hyväksyttiin äänin 70–10. Kaksi äänesti tyhjää. Lisäksi 53 alueparlamentin edustajaa boikotoi äänestystä (parlamentissa on 135 paikkaa). Itsenäisyysjulistusta edelsi Katalonian kriisi 2017. Puigdemontin luettua Katalonian itsenäistymisjulistuksen hän perui sen vain kahdeksan sekuntia myöhemmin ja pyrki puheessaan hakemaan dialogia Espanjan keskushallinnon kanssa. 

Itsenäisyysjulistuksen jälkeen Espanja purki Katalonian itsehallinnon. Katalonian itsehallinnon puheenjohtaja Carles Puigdemont ja osa hänen hallituksensa jäsenistä pakenivat Espanjan oikeuslaitosta Belgiaan. Espanjan perustuslakituomioistuin mitätöi itsenäisyysjulistuksen 31. lokakuuta 2017.

## Katso myös
* Katalonia
* Katalonian kansanäänestys itsenäisyydestä 2017

## Lähteet

## Aiheesta muualla
* Government of Catalonia  
* Parliament of Catalonia
Börje Kuhlbäck

**Börje Waldemar Kuhlbäck** (18. tammikuuta 1924 Helsinki – 13. syyskuuta 2012) oli suomalainen lääkäri ja professorin arvonimen saanut munuaissairauksien hoidon kehittäjä. 

Kuhlbäckin  vanhemmat olivat toimitusjohtaja Vilhelm Waldemar Kuhlbäck ja Elin Emilia Forsberg ja puoliso vuodesta 1951 vapaaherratar Carola Maria Aminoff, ent. Wrede af Elimä. Kuhlbäck tuli ylioppilaaksi 1941 ja valmistui lääketieteen lisensiaatiksi 1955, lääketieteen ja kirurgian tohtoriksi hän väitteli 1957 ja erikoistui sisätauteihin 1961. Hän toimi uransa alkuvaiheessa lääkärinä useissa eri sairaaloissa, mutta myös kouluissa ja yrityksissä ja piti yksityisvastaanottoa. Kuhlbäck kehitti munuaissairauksien hoitoa 1960-luvun alusta alkaen ja muun muassa teki Suomen ensimmäisiä munuaisen siirtoleikkauksia kirurgi Björn Lindströmin kanssa. Dialyysihoitoa hän oli siirtämässä kaikkiin Suomen keskussairaaloihin. Kuhlbäck oli aktiivinen alansa yhdistyksissä ja järjestöissä ja sai toiminnastaan useita tunnustuksia, kuten Pohjolan ja Suomi-yhtiön lääketieteellisen palkinnon 1986. Hänen itsensä kunniaksi perustettiin Suomen Nefrologiyhdistyksen toimesta Börje Kuhlbäck -palkinto ja toteutettiin Munuaissäätiön mitali. Kuhlbäckille myönnettiin professorin arvonimi vuonna 2000.

## Lähteet

## Aiheesta muualla
* Börje Kuhlbäck  Suomen nefrologiyhdistys
Anders Jahren palkinto

**Anders Jahren palkinto** voi tarkoittaa:

* Anders Jahren kulttuuripalkinto
* Anders Jahren lääketieteen palkinto
Dilshad Vadsaria

**Dilshad Vadsaria** (s. 14. syyskuuta 1985 Karachi, Sindhu, Pakistan) on yhdysvaltalainen näyttelijä. Hänet tunnetaan muun muassa Rebecca Loganin roolista ABC-kanavan nuortensarjassa *[[Kampus Greek]]*.

## Nuoruus
Vadsaria syntyi Pakistanissa Karachiin kaupungissa vuonna 1985. Kuusivuotiaana hän muutti perheensä kanssa Yhdysvaltoihin. Vadsaria opiskeli Delawaren yliopistossa.

## Näyttelijänä
Vadsaria sai ensimmäisen roolinsa televisiosarjasta *[[Kadotettu (televisiosarja)|Kadotettu]]* vuonna 2006. Seuraavana vuonna hänet kiinnitettiin päärooliin ABC:n *[[Kampus Greek]]* -draamasarjassa.

Vadsaria esiintyi Ruben Fleischerin ohjaamassa komediaelokuvassa *[[30 Minutes or Less]]* vuonna 2011.

Vuonna 2015 Vadsaria sai pääroolin Foxin scifi-sarjasta *[[Second Chance]]*.

## Filmografia

## Lähteet

## Aiheesta muualla
* Virallinen sivusto 
*
Qantasin lento 32

**Qantasin lento QF32** oli australialaisen Qantasin
matkustajalento Singaporesta Sydneyyn marraskuussa 2010. Pian lentoonlähdön jälkeen koneen moottori numero 2 (eli toinen moottori vasemmalta lukien) räjähti, jolloin moottorissa ollut turbiinikiekko hajosi ja lensi moneen suuntaan. Kone palasi Singaporeen ja kaikki koneessa olleet pelastuivat. Kyseessä on ainoa A380-mallisille koneille sattunut vakava vaaratilanne. 

## Lento

Kone lähti Singaporen kansainväliseltä lentoasemalta, kiitotieltä 20C kello 09:56 aamulla. Kello kymmenen aikaan koneen lentäessä 463 km/h:n vauhdilla noin 2&nbsp;100 metrin korkeudessa, miehistö kuuli kaksi kovaa pamahdusta moottoreista. Kello 10:02 miehistö lähetti pan-hätäkutsun ja ilmoitti mahdollisesta moottoriviasta. Miehistö pyysi lupaa nousta 2&nbsp;250 metriin ja asettaa suunnaksi 150°, jotta voisi tutkia ongelmia. Kello 10:21 miehistö raportoi käyneensä laajan tarkistuslistan läpi. Miehistö ilmoitti myös, että kakkosmoottorin kyljessä oli reikä, ja että se oli myös vaurioittanut siipeä. He pyysivät puoli tuntia odotusaikaa ennen palaamista takaisin lentokentälle Singaporeen. 

Myöhemmin kone teki onnistuneen pakkolaskun Changin kansainväliselle lentoasemalle kiitotielle 20C, samalle jolta kone oli lähtenyt.

### Laskeutumisen jälkeen

Kone pysähtyi laskeutumisen jälkeen rullaustielle E10. Paikalle tullut lentokentän hätäpalvelu huomasi polttoainetta vuotavan vasemman siiven alle. Se huomasi myös, että vaikka kaikki moottorit oli sammutettu, moottori numero 1 kävi vielä täydellä teholla. Palomiehet yrittivät sammuttaa moottoria suihkuttamalla sinne vettä, mutta tästä ei ollut apua. Moottori saatiin sammutettua sammutusvaahdolla kello 14:53.

Matkustajat evakuoitiin koneesta kello 13:54. Vaaratilanteesta ei tullut henkilövahinkoja. 

## Onnettomuuden syy

Onnettomuuden aiheutti moottorin liian ohut öljyputki, joka katkesi, aiheuttaen moottoriin tulipalon. Turbiinikiekko alkoi näin pyöriä lujemmin, jolloin se hajosi ja vaurioitti moottoria ja siipeä. Onnettomuuden pääsyy oli moottorin valmistaneen Rolls-Royce -yhtiön tekemä suunnitteluvirhe. Onnettomuuden seurauksena kyseiset moottorit otettiin pois käytöstä.
## Lähteet
Estelada

**Estelada** on Katalonian itsenäisyyden tukijoiden epävirallinen lippu, jolla näytetään tukea joko itsenäisen Katalonian puolesta tai itsenäisten katalonialaisten maiden (maat, joissa katalaania puhutaan) puolesta.

Katalonia julistautui itsenäiseksi tasavallaksi 27. lokakuuta 2017 vastoin Espanjan tahtoa. Julistus hyväksyttiin Katalonian parlamentissa äänin 72–10. Kaksi äänesti tyhjää.

## Lähteet
Elossa todistamaan

**Elossa todistamaan** (*At Close Range*) on James Foleyn ohjaama yhdysvaltalainen rikosdraama vuodelta 1986. Sen on käsikirjoittanut Nicholas Kazan, ja pääosissa näyttelevät Sean ja Chris Penn, Christopher Walken, Mary Stuart Masterson, David Strathairn ja Kiefer Sutherland sekä Pennin veljesten äiti Eileen Ryan.

Tositapahtumiin pohjautuvassa tarinassa Pennsylvanian maaseudulla elävän rikollissuvun sukupolvet selvittelevät välejään, ja tuloksena on useampia verilöylyjä.

## Näyttelijät

Lähde: 

## Vastaanotto
*[[Helsingin Sanomat|Helsingin Sanomien]]* ensi-ilta-arviossa Helena Ylänen pitää elokuvaa juonettomana ja sen vyöryttämää murha-aaltoa täysin suhteettomana tarinan teemoihin nähden. Vuoden 1994 Video-oppaassa Bello Romano antoi kylmäkiskoiseksi perhedraamaksi kuvaamalleen elokuvalle kaksi tähteä, joka vastaa sanallista arviota ”keskinkertainen”.

## Lähteet

## Aiheesta muualla
*
Painonnoston maailmanmestaruuskilpailut

**Painonnoston maailmanmestaruuskilpailut** järjestettiin ensimmäisen kerran vuonna 1891 Lontoossa. Pisin tauko kisojen järjestämisessä oli vuosina 1924–1936. Nykyisin kilpailut järjestetään joka vuosi lukuun ottamatta joka neljättä vuotta, jolloin järjestetään kesäolympialaiset. Naiset kilpailivat maailmanmestaruuksista ensimmäisen kerran vuonna 1987. Kilpailujen järjestämisestä vastaa Kansainvälinen painonnostoliitto IWF.

## Kilpailupaikat vuodesta 1991

*  1991 Donaueschingen, Saksa
*  1992 Varna, Bulgaria (vain naiset)
*  1993 Melbourne, Australia
*  1994 Istanbul, Turkki
*  1995 Guangzhou, Kiina
*  1996 Varsova, Puola (vain naiset)
*  1997 Chiang Mai, Thaimaa
*  1998 Lahti, Suomi
*  1999 Ateena, Kreikka
*  2001 Antalya, Turkki
*  2002 Varsova, Puola
*  2003 Vancouver, Kanada
*  2005 Doha, Qatar
*  2006 Santo Domingo, Dominikaaninen tasavalta
*  2007 Chiang Mai, Thaimaa
*  2009 Goyang, Etelä-Korea
*  2010 Antalya, Turkki
*  2011 Pariisi, Ranska
*  2013 Wrocław, Puola
*  2014 Almaty, Kazakstan
*  2015 Houston, Yhdysvallat
*  2017 Anaheim, Yhdysvallat
*  2018 Ašgabat, Turkmenistan 
*  2019 Pattaya, Thaimaa 
*  2021 Taškent, Uzbekistan 
*  2022 Bogotá, Kolumbia 
*  2023 Riad, Saudi-Arabia 
*  2024 Manama, Bahrain 
*  2025 Førde, Norja 
*  *[[Painonnoston maailmanmestaruuskilpailut 2026|2026 Ningbo, Kiina]]* 

## Lähteet
Convergència Democràtica de Catalunya

**Convergència Democràtica de Catalunya** (, CDC, yleensä vain **Convergència**) oli Kataloniassa toimiva puolue. Puolueen perusti alkujaan Jordi Pujol 1974. Puolue oli ALDE:n ja Liberal Internationalin jäsen.

Vuosina 1980&ndash;2015 puolue muodosti kristillisdemokraattisen Unió Democràtica de Catalunyan kanssa vaaliliiton Convergència i Unió.
Convergència muutti suuntaansa 2010-luvun aikana kannattamaan Katalonian itsenäisyyttä, mikä johti pitkäaikaisen koalition hajoamiseen.

Perustaja Jordi Pujolin liittyineiden talousskandaalien ja korruption vuoksi  Artur Mas muodosti 2016 uuden puolueen Partit Demòcrata Europeu Català.

## Lähteet
Tanssi tuntemattoman kanssa

**Tanssi tuntemattoman kanssa** (*Dance with a Stranger*) on Mike Newellin ohjaama brittiläinen draamaelokuva vuodelta 1985. Shelagh Delaneyn käsikirjoittama elokuva kertoo tosipohjaisen tarinan Britannian viimeisestä kuolemantuomion saaneesta naisesta Ruth Ellisistä, jota esittää Miranda Richardson.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Rooleissa

## Lähteet
Kilpa-ajo halki Italian

**Kilpa-ajo halki Italian** () on 37. *[[Asterix seikkailee]]* -albumi, joka julkaistiin vuonna 2017. Se julkaistiin suomeksi samana vuonna Mirka Ulannon suomentamana. Albumin on käsikirjoittanut Jean-Yves Ferri ja kuvittanut Didier Conrad.

## Juoni
Rooman senaatissa senaattori Lactus Bifidusta, joka on vastuussa Rooman valtakunnan teiden ylläpidosta, syytetään teiden surkeasta kunnosta. Pelastaakseen maineensa Bifidus lupaa järjestää suuret hevosvaunujen kilpa-ajot halki koko Italian niemimaan, jotka ovat avoinna kaikille kansakunnille, myös barbaareille. Itse Julius Caesar saapuu onnittelemaan Bifidusta tästä ideasta ja samalla muistuttaa häntä siitä, että voittajan pitää sitten olla roomalainen.

Samaan aikaan Asterix ja Obelix ovat markkinoilla viemässä Senilixiä hammaslääkäriin. Markkinoilla Obelix ostaa hevosvaunut heräteostoksena ja kuulee vaunukilpa-ajoista. Gallialaiset päättävät ottaa osaa kilpa-ajoihin.

Kilpa-ajoissa, joita sponsoroi garumin valmistaja Croisos Lupus, on mukana osallistujia monesta kansakunnasta, mukaan lukien brittejä, lusitanilaisia, Kushin valtakunnan prinsessoja (joihin kaikki miehet ihastuvat) ja koko yleisön ennakkosuosikki, roomalainen mestariajaja Coronavirus, joka käyttää messinkistä naamiota. Kilpa-ajo lähtee käyntiin ja kulkee läpi Italian niemimaan. Kilpailu on hyvin kovaa ja gallialaiset epäilevät, että kilpa-ajoja sabotoidaan, jotta Coronaviruksen voitto varmistuisi. Epäily osoittautuu todeksi, kun kimbriläiset osallistujat tunnustavat Caesarin määränneen heidät sabotoimaan kilpailua auttaakseen Coronavirusta. Kuultuaan tästä Coronavirus paljastaa olleensa tästä tietämätön ja hänen apurinsa Bacilluksen olleen kaiken takana. Jaloa urheilumieltä osoittaen Coronavirus vetäytyy pois kisasta.

Lähellä maalia gallialaiset ovat vähällä voittaa, mutta he huomaavat Coronaviruksen olevan sittenkin mukana kisassa ja ohittavan heidät. Viime hetkellä Coronaviruksen vaunut törmäävät kuoppaan ja paljastuu, että itse Caesar oli naamioitunut Coronavirukseksi varmistaakseen Rooman voiton. Pelastaakseen kunniansa ja osoittaakseen urheilumieltä Caesar myöntää tappionsa ja julistaa gallialaiset voittajiksi. Palkinto kuitenkin kiertää yhdeltä osallistujalta toiselle, koska kaikkien mielestä kaikki pärjäsivät yhtä hyvin.

Albumin lopussa gallialaiset palaavat takaisin kyläänsä suurelle juhla-aterialle, ja matkan aikana Obelix närkästyy huomatessaan kasvonsa garumin mainoksessa.

## Yksityiskohtia
Jotkut albumin hahmoista ovat karikatyyrejä tunnetuista henkilöistä. Parmalaisen majatalon isäntä muistuttaa laulaja Luciano Pavarottia, roomalainen mestariajaja Coronavirus muistuttaa kilpa-ajaja Alain Prostia ja garumin valmistaja Croisos Lupus puolestaan muistuttaa Italian pääministeri Silvio Berlusconia.

## Lähteet

## Aiheesta muualla
*Suomessa julkaistut Asterixit
Upper Hollowayn rautatieasema

**Upper Hollowayn rautatieasema** on London Overgroundin asema Islingtonin kaupunkipiirissä Lontoossa. Se sijaitsee  Gospel Oak to Barking Linen varrella Gospel Oakin ja Crouch Hillin asemien välissä. Sieltä on myös helppoa vaihtaa Lontoon metroon: Archwayn metroasemalle on noin viiden minuutin kävelymatka. Upper Hollowayn asema on Oyster-matkakortin vyöhykkeellä 2.

Upper Hollowayn asema avattiin 21. heinäkuuta 1868, suljettiin 31. tammikuuta 1870 ja avattiin uudelleen jo 1. lokakuuta samana vuonna. Se sai 1. maaliskuuta 1871 uudeksi nimekseen **Upper Holloway for St. John’s Park and Highgate Hill**. Nimi lyheni ensin 1. huhtikuuta 1875 muotoon **Upper Holloway for St. John’s Park** ja lopulta alkuperäiseen, tarkenteettomaan muotoon 1. heinäkuuta 1903.

Asemaa käytti hieman alle 700&nbsp;000 matkustajaa kaudella 2017–2018.


Tiedosto:Upper Holloway stn westbound entrance 2012.JPG|Aseman sisäänkäynti
Tiedosto:Upper Holloway stn roundel.JPG|Aseman nimikyltti


## Lähteet
* 

### Viitteet
Pacific Daydream

__NOTOC__
**Pacific Daydream** on Weezer-yhtyeen yhdestoista studioalbumi, jonka julkaisi Atlantic Records 27. lokakuuta 2017. Kappaleille *Feels Like Summer* ja *Mexican Fender* on julkaistu musiikkivideot 

## Kappaleet
#
#
#
#
#
#
#
#
#
#

## Arvostelut
* Metacritic: 64/100 
* Pitchfork: 4.3/10 
* Rolling Stone:  

## Lähteet
Monika-Naiset-liitto

**Monika-Naiset liitto ry** on suomalainen monikulttuurinen yhdistys, joka edistää maahanmuuttajataustaisten naisten tasa-arvoista asemaa ja osallisuutta Suomessa, ennaltaehkäisee naisiin kohdistuvaa väkivaltaa sekä perheessä ja parisuhteessa tapahtuvaa väkivaltaa. Liitto on perustettu vuonna 1998. Monika-Naiset-liitto on SOSTE:n jäsenjärjestö.

Kokoomuksen Arto Satosen aloitteesta järjestölle myönnettiin 1. tammikuuta 2011 pysyvä valtionapu. Satonen istui myös järjestön hallituksessa. Järjestön puheenjohtajana toimi sosiaalidemokraattien kansanedustaja Nasima Razmyar vuodesta 2011. Razmyarin jälkeen puheenjohtajaksi tuli 2017 Bahar Mozaffari.

Vuonna 2024 liiton toiminnassa oli mukana 16 monikulttuurista naistyötä tekevää jäsenjärjestöä sekä 32 aktiivista vapaaehtoista.

## Rahoitusepäselvyydet
MTV3 kertoi kesällä 2012, että järjestö oli käyttänyt saamien avustuksia eri tarkoituksiin kuin niitä oli myönnetty. Liiton toiminnanjohtaja kiisti epäilyn.

Raha-automaattiyhdistys (RAY) ja sisäministeriö tarkastivat liiton kolmen hankkeen rahankäyttöä vuonna 2012, kun liiton entinen työntekijä oli kannellut asiasta. Sosiaali- ja terveysministeriö päätti RAY:n esityksestä, että avustus liiton Malla-hankkeeseen lopetetaan. RAY:n mukaan hankkeen hallinnointi oli puutteellista, vaikka varsinaisia väärinkäytöksiä ei havaittu. Sisäministeriö ei löytänyt tarkistamistaan hankkeista huomautettavaa.

Kesällä 2012 useat työntekijät kertoivat MTV3 Uutisille vakavista työhyvinvointiongelmista liitossa, ja osa kertoi sairastuneensa. Ylen mukaan järjestössä oli tulehtunut työilmapiiri.

Järjestö on saanut vuosina 2015-2017 avustuksia RAY:lta noin 2,4 miljoonaa euroa ja Helsingin kaupungilta 600 000 euroa.

Helsingin kaupungin sosiaali- ja terveyslautakunta moitti vuosina 2016 ja 2017 järjestöä sen omavaraisuudesta. Järjestön oma pääoma oli negatiivinen, mutta se sai silti kaupungin avustuksia. Järjestöllä oli myös maksuhäiriöitä.

## Lähteet
Saudi-Arabian kiviportit

**Saudi-Arabian kiviportit** ovat muinaisia kivisiä aitauksia Arabian niemimaalla. Paikalliset beduiinit kutsuvat näitä nimellä "Vanhojen miesten työt".

Monet niistä muistuttavat ylhäältä katsoen portteja, joiden pylväät on yhdistetty pitkillä riu'uilla. Näitä kiviportteja on Saudi-Arabian länsiosan keskiosassa, eniten Medinan ja Khaybarin välisellä seudulla, jossa on Harrat Khaybarin laavakenttä.
Yhteensä kiviportteja on vähän alle 400. Portit ovat yleensä 50-150 metrin pituisia ja puolen metrin korkuisia. Niiden ikä on noin 9000-2000 vuotta, ja ne saattavat olla beduiinien esi-isien tekemiä. Porttien käyttötarkoitusta ei tiedetä.
Porttien lisäksi on myös jonkinlaisia pyöreitä rakennelmia, jotka saattavat olla hautojen jäänteitä. Niistä joidenkin vieressä on kartiomainen aitaus, jolloin syntyy avaimenreikää muistuttava kuvio.

Leijamainen rakennelma on luultavasti metsästysansa.

## Jordanian kiviympyrät
Jordaniasta on löydetty kiviportteja muistuttavia kiviympyröitä, joiden läpimitta on 220-455 metriä.

## Lähteet
Torvikit

**Torvikit** (*Onosma*) on kasvisuku, joka kuuluu lemmikkikasvien heimoon. Siihen sisältyy noin 250 lajia. Suvun kasveja käytetään monivuotisina koristekasveina.

## Lajeja
* neidontorvikki (*Onosma echioides*)
* varputorvikki (*Onosma frutescens*)
* idäntorvikki (*Onosma orientalis*)
* arotorvikki (*Onosma simplicissima*)
* keltatorvikki (*Onosma stellulatum*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Onosma''
* Suomen Lajitietokeskus: Torvikit – ''Onosma''
Vahakukat

**Vahakukat** (*Cerinthe*) on kasvisuku, joka kuuluu lemmikkikasvien heimoon. Siihen sisältyy kuusi lajia.

## Lajeja
* silovahakukka (*Cerinthe glabra*)
* isovahakukka (*Cerinthe major*)
* pikkuvahakukka (*Cerinthe minor*)
* *Cerinthe palaestina*
* kierrevahakukka (*Cerinthe retorta*)
* *Cerinthe tenuiflora*

Vahakukkien lajeista iso-, pikku- ja kierrevahakukkaa kasvatetaan yksivuotisina koristekasveina.

## Lähteet

## Aiheesta muualla
* Finto: Kassu – Kasvien suomenkieliset nimet: ''Cerinthe''
* Suomen Lajitietokeskus: Vahakukat – ''Cerinthe''
Caribbean Football Union

**Caribbean Football Union** (**CFU**) on Karibian nimellinen jalkapalloliitto. Se edustaa 25:ttä FIFAn jäsenmaata ja kuutta FIFAan kuulumatonta maata Karibialla sekä muualla Pohjois- ja Etelä-Amerikassa. Liitto perustettiin vuonna 1978 ja sen jäsenet kuuluvat Pohjois-Amerikan jalkapalloliittoon eli CONCACAFiin.

Liitto sai kansainvälistä huomiota, kun se paljasti, että FIFAn presidentiksi pyrkinyt Mohammed bin Hammam oli tarjonnut jokaisen jäsenliiton edustajalle 40 000 Yhdysvaltain dollaria CFU:n kokouksessa vuonna 2011. Useat olivat hyväksyneet tarjouksen. Tämä johti monien CFU:n tärkeimpien jäsenten sulkemiseen jalkapallosta.

## Jäsenmaat
### Nykyiset jäsenmaat

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 

Näistä Bonaire, Guadeloupe, Martinique, Ranskan Guayana, Saint Martin sekä Sint Maarten eivät kuulu FIFAan.

## Kilpailut
**[[Caribbean Cup]]** on CFU:n järjestämä epäsäännöllisin väliajoin pidettävä Karibian maiden mestaruusturnaus. Samalla se toimii CFU:n jäsenten karsintaturnauksena Pohjois-Amerikan mestaruusturnaukseen CONCACAF Gold Cupiin, kun turnauksen neljä parasta pääsevät seuraavaan järjestettävään Gold Cupiin.

**[[CFU Club Championship]]** on joka kausi järjestettävä Karibian seurajoukkueturnaus. Turnauksen voittaja etenee suoraan CONCACAF Champions Leagueen, ja toiseksi, kolmanneksi ja neljänneksi sijoittuneet pääsevät CONCACAF Leagueen, joka toimii karsintaturnauksena CONCACAF Champions Leaguelle.

## Lähteet
http://www.cfufootball.org/index.php/member-associations (engl.)
Crème Bonjour

**Crème Bonjour** on Flora Food Groupin tuotemerkki, jolla myydään erilaisia tuorejuustoja, levitteitä sekä Cuisine crème fraîchea. Crème Bonjour on ollut Suomessa vuodesta 1984 lähtien. Sen tuotteita valmistettiin Suomessa 1990-luvun lopulle asti, kunnes valmistus siirtyi Ruotsiin Unileverin lopetettua tehtaita Suomessa. Suomen lisäksi Crème Bonjour -tuotteita on saatavilla muun muassa Ruotsissa ja vuodesta 2005 Venäjällä.

Vuonna 2016 Crème Bonjour nousi kolmannelle sijalle ''Markkinointi & Mainonta'' -lehden ja Taloustutkimuksen vuosittaisessa Brändien arvostus -kyselyssä.

## Lähteet

## Aiheesta muualla
* Crème Bonjour kotisivut
Karhepuut

**Karhepuut** (*Cordia*) on kasvisuku, joka luokitellaan kuuluvaksi joko lemmikkikasvien (Boraginaceae) heimon Cordioideae-alaheimoon tai karhepuukasvien (Cordiaceae) heimoon. Karhepuut edustavat lemmikkikasvien heimossa vähemmistöksi jääviä puumaisia kasveja.

Karhepuihin sisältyy noin 225 lajia puuvartisia kasveja. Niitä esiintyy ympäri maailman lämpimällä vyöhykkeellä.

## Lajeja
* afrikankarhepuu (*Cordia africana*)
* laakerikarhepuu (*Cordia alliodora*)
* pikkelsikarhepuu (*Cordia dichotoma*)
* tansaniankarhepuu (*Cordia goetzei*)
* galapagosinkarhepensas (*Cordia revoluta* → *Varronia revoluta*)
* punakarhepuu (*Cordia sebestena*)
* rantakarhepuu (*Cordia subcordata*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Cordia''
* Suomen Lajitietokeskus: Karhepuut – ''Cordia''
Kohtalokas sunnuntai

**Kohtalokas sunnuntai** (*Les Dimanches de Ville-d’Avray*) on Serge Bourguignonin ohjaama ranskalainen draamaelokuva vuodelta 1962. Se perustuu Bernard Eschasseriaux’n romaaniin, ja kirjailija oli mukana sovittamassa romaaniaan elokuvakäsikirjoitukseksi.

## Juoni
Pierre kärsii traumasta ja muistinmenetyksestä, jonka hän on saanut Vietnamin sodassa hänen sotilaskoneensa pudottua ja tapettua paikallisen lapsen. Hän alkaa toipua leikkiessään ja jutellessaan pienen Cybèle-tytön kanssa. Hän tekeytyy sisäoppilaitoksessa asuvan tytön isäksi päästäkseen tapaamaan tätä aina sunnuntaisin. Ihmiset kuitenkin käsittävät suhteen väärin ja tapahtumat saavat järkyttävän käänteen.

## Rooleissa

## Vastaanotto
Paula Talaskivi piti ensi-ilta-arvostelussaan *Kohtalokasta sunnuntaita* persoonallisena aihevalintana nuorelle uuden aallon ohjaajalle. Hän ihasteli myös elokuvan runollista tunnelmaa, pienen Patricia Gozzin roolisuoritusta ja Henri Decaën kuvausta.

*Kohtalokas sunnuntai* palkittiin parhaana vieraskielisenä elokuvana vuoden 1963 Oscar-gaalassa. Se oli ehdolla myös käsikirjoituksestaan.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet
Home of the Strange

__NOTOC__
**Home of the Strange** on yhdysvaltalaisen alternative-rock yhtye Young the Giantin kolmas studioalbumi, jonka julkaisi Fueled by Ramen 12. elokuuta 2016

## Kappaleet
#
#
#
#
#
#
#
#
#
#
#

## Arvostelut
* Metacritic: 76/100 

## Lähteet
Kurkumat

**Kurkumat** (*Curcuma*) on kasvisuku, joka kuuluu inkiväärikasvien heimoon. Suvussa on yhteensä 147 lajia, joita esiintyy Intiasta Kiinaan, Uuteen-Guineaan ja Australiaan. Kurkumiin sisältyy monia mauste- ja huonekasvina kasvatettuja lajeja.

## Kurkumalajeja
* siaminkurkuma (*Curcuma alismatifolia*)
* intiankurkuma (*Curcuma angustifolia*)
* maustekurkuma (*Curcuma longa*)
* lyhtykurkuma (*Curcuma roscoeana*)
* keralankurkuma (*Curcuma zedoaria*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Curcuma''
* Suomen Lajitietokeskus: Kurkumat – ''Curcuma''
Eurojust

**Eurojust** eli **Euroopan unionin rikosoikeudellisen yhteistyön virasto** on vuonna 2002 perustettu EU:n jäsenvaltioiden syyttäjävirastojen yhteistoimintaelin. Toimielimen tarkoituksena on vakavan rikollisuuden torjunnan tehostaminen tiivistämällä jäsenmaiden oikeudellista yhteistyötä. Eurojust on EU:n erillisvirasto ja toimii Alankomaiden Haagissa.

## Toiminta
Eurojust tukee oikeudellista koordinointia ja yhteistyötä kansallisten viranomaisten välistä, kun tavoitteena on torjutaan terrorismia ja vakavaa, useampaa kuin yhtä EU-maata koskevaa järjestäytynyttä rikollisuutta. Viraston palveluksessa on noin 240 ihmistä. Eurojustin päättävässä, kollegioksi kutsutussa elimessä on yksi korkean tason edustaja kustakin EU-maasta.

Eurojust käsittelee vuosittain miltei 2&nbsp;300 tapausta (määrä kasvussa) ja järjestää noin 250 koordinointikokousta. Sillä on hallinnassaan 10 koordinointikeskusta. Koordinointikokouksiin osallistuu yksikön henkilökunnan ohella syyttäjiä, tuomareita ja poliiseja.

Eurojust muutti vuonna 2017 uuteen, sen tarkoituksiin suunniteltuun rakennukseen Haagissa.

## Lähteet

## Aiheesta muualla
*Eurojustin sivustoa (osin)   (eurojust.europa.eu)
Piirtokirvelit

**Piirtokirvelit** eli **kirvelit** (*Chaerophyllum*) on kasvisuku sarjakukkaiskasvien heimossa. Sukuun kuuluu 70 lajia, joita esiintyy luonnonvaraisesti Euraasiassa, Pohjois-Afrikassa, Amerikassa ja Australiassa.

## Piirtokirvelilajeja
* Tuoksukirveli (*Chaerophyllum aromaticum*)
* Kultakirveli (*Chaerophyllum aureum*)
* Mukulakirveli (*Chaerophyllum bulbosum*)
* Karvakirveli (*Chaerophyllum hirsutum*)
** vuorikarvakirveli (*C. hirsutum* subsp. *hirsutum*)
** alppikarvakirveli (*C. hirsutum* subsp. *villarsii*)
* Idänkirveli (*Chaerophyllum prescottii*)
* Amerikankirveli (*Chaerophyllum tainturieri*)
* Myrkkykirveli (*Chaerophyllum temulum*)

Piirtokirveleihin ei kuulu maustekirveli (*Anthriscus cerefolium*), joka kuuluu silokirveleihin (*Anthriscus*), eikä saksankirveli (*Myrrhis odorata*), joka kuuluu saksankirveleihin (*Myrrhis*). Ne ovat kuitenkin piirtokirveleille hyvin lähisukuisia kasveja, jotka kuuluvat samaan tribukseen eli sukuryhmään.

## Lähteet

## Aiheesta muualla
* Suomen Lajitietokeskus: Piirtokirvelit (''Chaerophyllum'')
* Kassu – Kasvien suomenkieliset nimet: Kirvelit (''Chaerophyllum'')
* ITIS: ''Chaerophyllum'' 
* United States Department of Agriculture (USDA): ''Chaerophyllum'' 
* Flora of China: ''Chaerophyllum''
Yhteinen kriisinratkaisuneuvosto

**Yhteinen kriisinratkaisuneuvosto** (, SRB) on vuonna 2015 perustettu, Belgian Brysselissä toimiva Euroopan unionin erillisvirasto. Yhteinen kriisinratkaisuneuvosto voi toimia esimerkiksi pankkikriiseissä. Se varmistaa, että ongelmapankkien kriisitilanteen ratkaisu sujuu hallitusti ja että ratkaisun vaikutukset reaalitalouteen sekä Euroopan pankkiunioniin osallistuvien EU-maiden ja muiden maiden julkiseen talouteen ovat mahdollisimman pieniä. Viraston ollessa yhä käynnistymisvaiheessa tavoitteena oli, että palvelukseen olisi palkattu vuoteen 2017 mennessä alle 300 ihmistä.

Virasto oli uutisissa esimerkiksi kesäkuussa 2017, kun Euroopan keskuspankki (EKP) ja kriisinratkaisuneuvosto puuttuivat euroalueen pankin ongelmiin määräämällä, että vaikeuksissa ollut espanjalaispankki Banco Popular tuli myydä kilpailevalle Santander-pankkiryhmälle nimellisellä yhden euron kauppasummalla.

Virastoa on johtanut sen alusta saakka saksalainen tohtori Elke König, jolle hyväksyttiin viiden vuoden jatkokausi joulukuussa 2017.

## Lähteet

## Aiheesta muualla
*Rahoitusvakausvirasto: Yhteinen kriisinratkaisumekanismi  (rvv.fi)
*EU regulatory round-up for 2017 and 2018 Michael Imeson (11.1.2018)  (wolterskluwerfs.com)
*Re-election of Elke König: Single Resolution Board must no longer use kid gloves on the riskiest banks in Europe (4.12.2017)   (sven-giegold.de)
*Interview with Elke König, Chair of the Single Resolution Board (23.5.2015; video, kesto 3 min 26 s)  (youtube.com)
Galangalit

**Galangalit** (*Kaempferia*) on kasvisuku, joka kuuluu inkiväärikasvien heimoon. Siihen kuuluu 51 lajia, joita esiintyy Itä-Aasiassa trooppisella ja subtrooppisella vyöhykkeellä. Galangalilajeihin sisältyy muun muassa maustekasvina kasvatettu guineangalangali (*Kaempferia galanga*), joka ei ole kotoisin Afrikasta vaan Intian ja Indokiinan seudulta.

## Lähteet

## Aiheesta muualla
*Finto: Kassu – Kasvien suomenkieliset nimet: Galangalit (''Kaempferia'')
*ITIS: ''Kaempferia'' 
*United States Department of Agriculture (USDA): ''Kaempferia'' 
*Flora of China: ''Kaempferia'' 
*Global Biodiversity Information Facility (GBIF): ''Kaempferia'' 
*Centre for Agriculture and Biosciences International (CABI): ''Kaempferia''
Damsels in Distress

**Damsels in Distress** on Whit Stillmanin käsikirjoittama ja ohjaama yhdysvaltalainen komediaelokuva vuodelta 2011. Sen pääosia, yliopistotovereitaan sivistäviä ja ”pelastavia” opiskelijatyttöjä, esittävät Greta Gerwig, Carrie MacLemore, Megalyn Echikunwoke ja Analeigh Tipton.

## Juoni
Huoliteltua asiatyyliä puhuva Violet (Gerwig) ja hänen apurinsa Rose ja Heather ovat omistautuneet Seven Oaks Collegessa opiskelijatovereidensa kaikinpuoliseen sivistämiseen ja auttamiseen erikoisin keinoin. He vetävät koulun itsemurhanehkäisykeskusta ja tarjoavat terapiana monipuolisia tanssiharjoitteita. He seurustelevat vain itseään sivistymättömämpien nuorukaisten kanssa näitä kehittääkseen. Ryhmän uusin jäsen Lily (Tipton) on koulutettava pukeutumaan kunnolla ja välttämään tietynlaisia poikaystäviä, veljeskuntayhdistysten kaljankittaajat on ohjattava deodorantin ja kirjojen pariin ja vielä pitäisi kehittää uusi kansainvälinen tanssitrendi, koska sellaiset ”ylevöittävät elämänlaatua ja tuovat yhteen miljoonia ihmisiä nauttimaan Luojan suomista lahjoistaan”.

## Rooleissa

## Vastaanotto
*[[Chicago Sun-Times]]in* Roger Ebert arvostaa Stillmanin omintakeista dialogia ja rinnastaa sitä P. G. Wodehousen tyyliin. *[[The New York Times]]in* A. O. Scott sanoo Stillmanin rakentaneen elokuvillaan oman maailmansa samalla tavoin kuin tämän elokuvan tyttötrio. Useimmat arvostelijat kehuvat Greta Gerwigin persoonallista roolisuoritusta ryhmänsä aikuismaisen eksentrisenä johtajana. Gerwig palkittiin roolistaan Dublinin kansainvälisillä elokuvajuhlilla.

## Lähteet
Kitty Linder

**Eugenie Margaretha Catharina ”Kitty” Linder** () oli suomalaisen senaattori Constantin Linderin ja tämän toisen vaimon Elisabeth Amélie Hélène de Fonte­nilliatin tytär, joka oli vuodesta 1918 lähtien kirjeenvaihdossa kenraali ja valtionhoitaja Carl Gustaf Emil Mannerheimin kanssa, ja heillä oli romanssi. Linderin suhteesta Mannerheimiin on tullut myöhempien romaanien ja elokuvien aihe. Aiheesta on kirjoittanut muun muassa kirjailija Juha Vakkuri.

Linderin suvun mittava omaisuus alkoi kadota Suomen sisällissodan jälkeen. Pörssiromahduksen jälkeen hänen elämänsä oli varsin vaatimatonta. Linder toimi kisaemäntänä ja tulkkina vuoden 1952 Helsingin olympialaisissa mutta tuskin sai siitä palkkaa. Linder ajautui myöhempinä elämänvaiheinaan asumaan pitkiä aikoja kodittomana ja varattomana eri matkustajakodeissa: kuten Myllykosken matkustajakoti Rauhalassa. Viimeiset vuotensa hän asui yksinäisenä ja katkeran oloisena Pietarinkadulla vanhainkodissa.

Hän kuoli lapsettomana Pariisissa.

## Kitty Linder mediassa ja populaarikulttuurissa
Linderistä on tullut Mannerheimista kertovan kirjallisuuden ja populaarikulttuurin hahmo. *[[Helsingin Sanomat|Helsingin Sanomien]]* Kuukausiliitteessä ja verkkosivuilla julkaistiin vuonna 2013 artikkeli ja kirjeenvaihtoa Linderin ja Mannerheimin romanssista. Linder esiintyy Mannerheimin morsiamena Juha Vakkurin kirjassa ja näytelmässä *[[Mannerheim ja saksalainen suudelma]]* (2017). Linder esiintyy romaanissa ensimmäisen kerran syksyllä 1918, jolloin suomalainen metsästysseurue taivaltaa Norjan tuntureilla. Myöhemmin Linder tapaa Mannerheimin Päämajan lottana Mikkelissä jatkosodan aikana.

## Lähteet
Roope-karhu (piirrossarja)

**Roope-karhu** () on vuosina 1991–1997 valmistunut 65-osainen kanadalais-ranskalais-brittiläinen piirrossarja, joka perustuu Mary Tourtelin luomaan Roope-karhu-sarjakuvaan. 

Sarjaa esitettiin Kanadassa YTV-kanavalla. Yhdysvalloissa sitä esitettiin ensin Nickelodeonissa ja myöhemmin CBS-kanavalla. Suomessa sarja esitettiin MTV3-kanavalla 1990-luvulla suomenkielisellä puheella Film & Cartoon Finlandin jälkiäänittämänä.

## Lähteet
Tauno Larmi

**Tauno Reino Antero Larmi**, entinen **Lindroos** (2. tammikuuta 1926 Lappi – 15. kesäkuuta 2014 Helsinki) oli suomalainen silmälääkäri ja lääkintöneuvos. 

Larmin vanhemmat olivat toimitusjohtaja Hugo Karl Emil Lindroos ja Ragnhild Hellä Eino. Hänen isoveljensä oli professori, kirurgi Teuvo Larmi. Tauno Larmi avioitui 1950 sairaanhoitaja Kyllikki Kurosen kanssa. Hän kirjoitti ylioppilaaksi Turun suomalaisesta klassillisesta lyseosta 1943 ja valmistui lääketieteen lisensiaatiksi 1949, aikanaan Suomen nuorimpana. Larmi väitteli lääketieteen ja kirurgian tohtoriksi 1954 ja erikoistui silmälääkäriksi 1960. Koskelan sairaskodin silmälääkäriksi Larmi nimitettiin 1961, Koskelan sairaalan johtajana hän toimi 1970-luvun puolesta välistä eläkkeelle jäämiseensä asti vuoteen 1989. Yksityisvastaanottoa Larmi piti vielä pidempään, vuoteen 2000 asti. Larmi oli Instrumentariumin hallintoneuvoston jäsen pitkään, vuodesta 1963 vuoteen 1996 saakka. Jatkosodan aikana hän liittyi vapaaehtoisena palvelukseen ja kävi Lentosotakoulun ohjaajakurssin 7.

## Lähteet
Greta Gerwig

**Greta Gerwig** (s. 4. elokuuta 1983 Sacramento, Kalifornia) on yhdysvaltalainen näyttelijä, elokuvaohjaaja ja -käsikirjoittaja. Hän nousi kuuluisuuteen ”mumblecore”-elokuvista, joka on indie-elokuvien realistiseen ilmaisuun pyrkivä, improvisatorinen pienen budjetin alalaji. Hän toimi niissä sekä näyttelijänä että yhtenä käsikirjoittajista ja ohjaajista. *[[Time]]* nimesi Gerwigin vuonna 2018 yhdeksi vuoden vaikutusvaltaisimmista ihmisistä.

## Ura

Gerwig esitti päärooleja independent-elokuvissa kuten Whit Stillmanin *[[Damsels in Distress]]* (2011) ja Noah Baumbachin *[[Frances Ha]]* (2012), jossa hän toimi myös yhtenä käsikirjoittajana. Gerwig ja Baumbach ovat aviopari ja työskentelevät myös paljon yhdessä.

Gerwigin esikoisohjaus *[[Lady Bird (elokuva)|Lady Bird]]* (2017) palkittiin parhaan musikaali- tai komediaelokuvan Golden Globella ja se sai myös viisi Oscar-ehdokkuutta mukaan lukien Gerwigin ehdokkuudet parhaasta ohjauksesta ja alkuperäisestä käsikirjoituksesta. Gerwig on viides nainen, joka on saanut parhaan ohjauksen Oscar-ehdokkuuden. Gerwigin toinen ohjaus *[[Pikku naisia (vuoden 2019 elokuva)|Pikku naisia]]* (2019) oli sovitus Louisa May Alcott 1800-luvun samannimisestä romaanista. Se sai niin ikään ylistävän vastaanoton ja se sai myös kuusi Oscar-ehdokkuutta, mukaan lukien parhaasta sovitetusta käsikirjoituksesta.

Vuonna 2023 sai ensi-iltansa Barbie-nukkeen perustuva fantasia- ja komediaelokuva *[[Barbie (elokuva)|Barbie]]*, jonka Gerwig on ohjannut ja lisäksi käsikirjoittanut miehensä Noah Baumbachin kanssa. Elokuva sai positiivisen vastaanoton kriitikoilta ja on tuottanut maailmanlaajuisesti yli miljardi dollaria. Gerwig on historian ensimmäinen naisohjaaja, jonka elokuva on tuottanut yli miljardi euroa.

## Filmografia
### Näyttelijänä

### Elokuvantekijänä

 Ohjaajana yhdessä Joe Swanbergin kanssa.

## Lähteet

## Aiheesta muualla
Ksenija Sobtšak

**Ksenija Anatoljevna Sobtšak** (, s. 5. marraskuuta 1981 Leningrad, Neuvostoliitto) on venäläinen julkisuuden henkilö, toimittaja ja poliitikko. Hän toimii juontajana Dožd-televisiokanavalla.

Sobtšak on 1990-luvulla Pietarin pormestarina toimineen Anatoli Sobtšakin tytär. Putin oli Yleisradion mukaan 1990-luvulla Pietarissa pormestari Anatoli Sobtšakin luottomies, ja Ksenija Sobtšakin huhutaan olevan Putinin kummityttö.

Sobtšak ja duuman entinen jäsen Dmitri Gudkov ovat perustamassa uutta puoluetta, jonka nimeksi tulisi "Muutosten puolue". Uusi puolue tulisi liberaalipuolue Granin tilalle, jolloin tarvittavat luvat toimia poliittisena puolueena Venäjällä olisivat valmiina mutta uusi puolue saisi kuitenkin uuden ohjelman.

## Presidenttiehdokas 2018
Vuosina 2011–2012 Sobtšak osallistui oppositiorintamaan, joka vastusti Vladimir Putinin uudelleenvalintaa presidentiksi. Sobtšak asettui ehdolle Venäjän vuoden 2018 presidentinvaalissa itsenäisenä ehdokkaana. Oppositiojohtaja Aleksei Navalnyi piti Sobtšakin ehdokkuutta Kremlin harhautuksena.

## Lähteet

## Aiheesta muualla
Ryūya Yamanaka

**Ryūya Yamanaka** (, s. 11. huhtikuuta 1995) on japanilainen korsisarjan nyrkkeilijä ja hallitseva WBO-liiton maailmanmestari painoluokassaan. 

## Ammattinyrkkeilyura

Yamanaka aloitti ammattinyrkkeilyuran vuonna 2012. Ensimmäisen tappionsa hän kärsi vuonna 2012 tyrmäyksellä Kenta Shimizulle. Toisen tappionsa Yamanaka kärsi vuonna 2014 Roque Laurolle tuomariäänin. Vuonna 2017 Yamanaka kohosi korsisarjan WBO liiton mestariksi voittamalla Tatsuya Fukuharan kaikin tuomariäänin kaksitoistaeräisen ottelun päätteeksi.

## Lähteet

## Aiheesta muualla
*boxrec.com
Konstantin Hakulin

**Konstantin Hakulin**, sukunimi esiintyi myös muodossa *Hackulin* (2. joulukuuta 1833 Hamina – 10. toukokuuta 1900 Tampere) oli suomalainen Tampereella vaikuttanut proviisori, tehtailija, liikemies, kauppaneuvos ja valokuvaaja.

Hakulin valmistui proviisoriksi 1857. Hän asui 1850-luvulla Pietarissa ja Helsingissä ja vuodesta 1859 lähtien hän asui Tampereella. Hän oli vuosina 1859–1868 proviisorina Tampereella G. A. Serlachiuksen apteekissa. Hakulin perusti Tampereelle 1868 väkiviinatehtaan. Vuonna 1887 Hakulin sai omistukseensa Tampereella sijainneen Onkiniemen oluttehtaan mentyään naimisiin tehtaan toisen perustajan apteekkari Alex Fredrik Tennbergin (k. 1885) lesken kanssa. Tennberg ja apteekkari G. A. Serlachius olivat perustaneet tehtaan vuonna 1864 ja tehdas oli tunnettu erityisesti  Baijerin-oluen valmistajana. Vuonna 1891 Tampereella toimineet Mustalahden, Onkiniemen sekä Santalahden oluttehtaat yhdistyivät Tampereen Panimo-Osakeyhtiöksi. Onkiniemen oluttehdas toimi vuoteen 1909 saakka. Hakulin oli myös mukana perustamassa Tampereen Kutomo Oy:tä sekä Suomen Maanviljelys- ja Teollisuuspankkia. Hakulinilla oli vuosina 1862–1867 oma valokuvausateljee apteekkari Serlachiuksen talossa Kauppatori 3:ssa jossa Hakulin myös itse asui. 

Hakulin oli Tampereen kaupunginvaltuuson jäsenenä 1879–1881. Hän oli perustamassa Tampereen soitannollista seuraa ja toimi Tampereen vapaaehtoisen palokunnan päällikkönä vuodesta 1873. Hakulin sai kauppaneuvoksen arvon 1899. 

Konstantin Hakulin oli naimisissa vuodesta 1887 Amanda Karolina Tennbergin (ent. Lindberg, o.s. Lundman) kanssa.

## Lähteet

## Aiheesta muualla
* Konstantin Hakulinin elämäkerta SKS Biografiakeskuksen Talouselämän vaikuttajat-verkkojulkaisussa
Introns

__NOTOC__

**Introns** on LCD Soundsystemin kokoelma-albumi, joka koostuu edellisen LCD Soundsystem -albumin b-puolista ja remixeistä. Albumin kansikuvassa on bändin laulaja James Murphyn levykokoelma.

## Kappaleet

#
#
#
#
#
#
#
#
#
#

## Aiheesta muualla

* ''Introns'' -albumi discogs.com - sivustolla
Sala-ampuja (elokuva)

**Sala-ampuja** (*The Sniper*) on yhdysvaltalainen Edward Dmytrykin ohjaama ja Stanley Kramerin tuottama mustavalkoinen rikoselokuva vuodelta 1952. Se on aikansa trilleri, jossa yritetään valottaa henkilön sarjamurhaajaksi kehittymisen syitä, lynkkausmielialaa ja median, poliitikkojen ja poliisin vastuuta. Elokuvassa liikutaan San Fransiscossa, ja sen pääosissa ovat naisia vihaavaa sarjamurhaajaa Eddie Milleriä esittävä Arthur Franz ja poliisiluutnanttia esittävä Adolphe Menjou. Jo elokuvan alussa paljastetaan murhaajan henkilöllisyys ja se, että hän on häiriintynyt seksuaalirikollinen.

Elokuvaa on väitetty muun muassa *[[Likainen Harry|Likaisen Harryn]]* edeltäjäksi. Suomessa elokuvan ensi-ilta oli valmistumisvuonna, sen on esittänyt televisiossa MTV-2 vuonna 1967 ja Yle Teema -kanava kahdesti lokakuussa 2017.

## Lähteet

## Aiheesta muualla
* 
* Sala-ampuja, KAVI
Vesiantiloopit

**Vesiantiloopit** (Reduncinae) on onttosarvisten heimoon (Bovidae) kuuluva sorkkaeläinten alaheimo. Vesiantiloopit ilmestyivät ensimmäisen kerran fossiiliaineistoon 7,4 miljoonaa vuotta sitten Euraasiassa ja 6,6 miljoonaa vuotta sitten Afrikassa.

## Suvut ja lajit
Alaheimosta tunnetaan yhdeksän lajia kolmessa suvussa:

* Vesiantiloopit (*Kobus*)
** Vesiantilooppi (*Kobus ellipsiprymnus*)
** Kobinantilooppi (*Kobus kob*)
** Liki (*Kobus leche*)
** Niilinliki (*Kobus megaceros*)
** Puku (*Kobus vardonii*)
* Vuohiantiloopit (*Pelea*)
** Vuohiantilooppi (*Pelea capreolus*)
* Ruokoantiloopit (*Redunca*)
** Isoruokoantilooppi (*Redunca arundinum*)
** Vuoriruokoantilooppi (*Redunca fulvorufula*)
** Pikkuruokoantilooppi (*Redunca redunca*)

## Lähteet
Noah Baumbach

**Noah Baumbach** (s. 3. syyskuuta 1969) on yhdysvaltalainen elokuvaohjaaja ja -käsikirjoittaja, joka tunnetaan muun muassa elokuvista *[[The Squid and the Whale]]* (2005) ja *[[Frances Ha]]* (2013). Hän on saanut vaikutteita Wes Andersonilta ja tehnyt tämän kanssa myös yhteistyötä elokuvien *[[Steve Zissoun vedenalainen maailma]]* (2004) ja *[[Fantastic Mr. Fox]]* (2009) toisena käsikirjoittajana. 

Baumbach syntyi New Yorkin Brooklynissa vuonna 1969 kahden elokuvakriitikon, Georgia Brownin ja Jonathan Baumbachin pojaksi. Hänen juutalaistaustainen isänsä tunnetaan myös kirjailijana. Poika opiskeli Vassar Collegessa ja sai opiskeluvuosistaan aiheen esikoiselokuvaansa *Kicking and Screaming* (1995). Omaelämäkerrallinen on myös hänen toinen pitkä elokuvansa, palkittu ja Oscar-ehdokkuudenkin käsikirjoituksestaan saanut *The Squid and the Whale*, jossa hän muistelee vanhempiensa avioeroa. Se käynnisti hänen uransa, ja sitä seurasivat muun muassa *[[Margot at the Wedding]]* (2007), *[[Greenberg (elokuva)|Greenberg]]* (2010), *Frances Ha* (2012) ja *[[Meyerowitzin perheen tarinat (uudistettu painos)]]* (Netflix 2017). Hänen vuoden 2019 elokuvansa *[[Marriage Story]]* oli parhaan alkuperäisen käsikirjoituksen sekä parhaan elokuvan Oscar-ehdokkaana. 

Baumbach kirjoittaa pakinoita *[[The New Yorker]]* -aikakauslehteen. Hän on naimisissa ohjaaja-näyttelijä Greta Gerwigin kanssa. He tekevät myös usein töitä yhdessä. Baumbach oli vuoteen 2013 asti naimisissa näyttelijä Jennifer Jason Leigh’n kanssa, ja heillä on yhteinen poika.

## Filmografia

### Ohjaajana

* *Kicking and Screaming* (1995)
* *Herra Mustasukkainen* (*Mr. Jealousy*, 1997)
* *Highball* (1997)
* *Conrad & Butler Take a Vacation* (2000)
* *[[The Squid and the Whale]]* (2005)
* *[[Margot at the Wedding]]* (2007)
* *[[Greenberg (elokuva)|Greenberg]]* (2010)
* *[[Frances Ha]]* (2012)
* *[[While We’re Young]]* (2014)
* *[[Mistress America]]* (2015)
* *[[De Palma (elokuva)|De Palma]]* (2015)
* *[[Meyerowitzin perheen tarinat (uudistettu painos)]]* (*The Meyerowitz Stories (New and Selected)*, 2017)
* *[[Marriage Story]]* (2019)
* *[[Valkoinen kohina (elokuva)|Valkoinen kohina]]* (*White Noise*, 2022)
* *[[Jay Kelly]]* (2025)

### Käsikirjoittajana
* *[[Barbie (elokuva)|Barbie]]* (2023)

## Lähteet

## Aiheesta muualla

*
*
Air Indian lento 182

**Air Indian lento 182** oli Air Indian liikennöimä reittilento Torontosta Montrealin ja Lontoon kautta Delhiin ja Bombayhin 23. kesäkuuta 1985. Lennolla käytetty Boeing 747-237B -matkustajalentokone tuhoutui terrori-iskussa Irlannin ilmatilassa pommin räjähdettyä koneen lastiruumassa. Iskussa kuoli 329 ihmistä, joista 268 oli Kanadan kansalaisia. Isku on Kanadan historian pahin joukkomurha, ja se oli maailman tuhoisin lentokoneeseen tehty terrori-isku ennen syyskuun 11. iskuja 2001.

## Taustaa

Iskun pääepäillyt olivat Kanadassa asuneita sikhien äärijärjestö Babbar Khalsan jäseniä, jotka halusivat kostaa sen, että Intian armeija oli edellisvuonna hyökännyt sikhien Kultaiseen temppeliin Amritsarissa. Operaatiossa temppeli vallattiin militanttien sikhien johtajalta ja hänen kannattajiltaan. Intian hallituksen antaman tiedonannon mukaan operaatiossa kuoli 492 siviiliä. Neljän kuukauden kuluttua Intian pääministerin Indira Gandhin sikhiläiset henkivartijat murhasivat hänet. Murhan jälkeen seurasi levottomuuksia, joissa tapettiin noin 8&nbsp;000 sikhiä.

## Toinen pommi

55 minuuttia ennen Air Indian koneen tuhoutumista räjähti Naritan kansainvälisellä lentoasemalla (tuolloin nimellä Tokion uusi kansainvälinen lentoasema) pommi, joka surmasi kaksi japanilaista lentokentän työntekijää ja haavoitti neljää muuta. Pommin uskotaan olleen Babbar Khalsan asettama, ja sen kohteena oli Air Indian lento Tokiosta Bangkokiin, mutta pommi räjähti ennen lentoa, koska terroristit eivät mahdollisesti olleet ottaneet huomioon, että Japanissa ei noudatettu kesäaikaa kuten Kanadassa. Kone, jonka mukana pommi saapui Tokioon, oli lastattu Vancouverissa.

## Lento
Lento 182 oli reittilento Torontosta Montrealin kautta Lontooseen ja sieltä edelleen Bombayhin (nyk. Mumbai). Koneesta joutui Montrealissa Kanadan viranomaisten tarkastettavaksi, mutta lento lähti Lontooseen aikataulussa. Lento otti yhteyden Heathrow’n lentoaseman lennonjohtoon. Kone räjähti kuitenkin täysin yllättäen 45 minuutin päässä lentoasemalta, eikä koneesta annettu mitään varoitusta tai hätäviestiä ennen onnettomuutta. Lento katosi lennonjohdon tutkasta, jolloin paikalle lähetettiin pelastushenkilöstö. Eloonjääneitä ei löytynyt.

## Tutkinta ja oikeudenkäynti

Terrori-iskua seurannut tutkinta ja oikeudenkäynti kesti lähes 20 vuotta. Teosta tuomittiin yksi henkilö, Kanadan kansalainen Inderjit Singh Reyat, joka sai 15 vuoden vankeustuomion. Hänen lisäkseen seitsemää henkilöä epäiltiin yhteydestä terrori-iskuun, mutta he joko kuolivat ennen tutkinnan valmistumista tai heidät vapautettiin syytteistä.

Vuonna 1995 Kanadassa asunut sanomalehden kustantaja Tara Singh Hayer kertoi olleensa paikalla, kun yksi epäillyistä tunnusti osallisuutensa tekoon. Hayer murhattiin kotinsa edustalle Surreyssä kolme vuotta myöhemmin. Hän on ainoa toimittaja, joka on murhattu Kanadassa työnsä takia.

## Lähteet

## Aiheesta muualla
Frans Adolf Riekki

**Frans Adolf (Aatu) Riekki** (29. syyskuuta 1861 Pudasjärvi – 1934 Oulu) oli suomalainen Oulussa vaikuttanut liikemies ja kauppaneuvos.

Riekin vanhemmat olivat maanviljelijä Juho Aukusti Riekki ja Margareeta Wanhala. Hän kävi viisi luokkaa Oulun suomalaista yksityislyseota ja oli sitten muutamia vuosia kauppa-apulaisena kunnes aloitti vuonna 1892 oman liiketoiminnan. Riekillä oli Oulussa siirtomaatavara- ja kangaskauppa. Hän toimi myös tukkukauppiaana ja hänen asiakkaitaan olivat erityisesti Koillismaan maakauppiaat. Riekin aloitteesta perustettiin kesällä 1917 tukku- ja vähittäiskaupan alalla Pohjois-Suomessa toiminut *Pohjanmaan Kauppiaiden Oy* (vuodesta 1965 Pohjanmaa Oy) jonka hallintoneuvoston jäsenenä Riekki oli. Pohjanmaa Oy toimi vuoteen 1993 saakka jolloin se fuusioitiin Tuko-konserniin. 

Riekki toimi vuobnna 1918 perustetun Oulun kauppakamarin ensimmäisenä puheenjohtajana 1918–1928 ja hän oli samalla myös keskuskauppakamarin työvaliokunnan jäsenenä. Riekki oli myös Oulun kauppayhdistyksen puheenjohtajana 10 vuodean ajan, Oulun kaupunginvaltuuston jäsenenä Riekki oli 26 vuoden ajan vuodesta 1895 alkaen. Hän sai kauppaneuvoksen arvonimen 1905.

Riekki rakennutti vuonna 1900 Saaristonkadun ja Torikadun kulmaan Riekin talona tunnetun kauppa- ja asuintalonsa. Yksikerroksisen uusrenessanssityylisen puutalon suunnitteli rakennusmestari Jacob William Lillqvist. 

Frans Adolf Riekki oli naimisissa 1887–1928 Alma Matilda Burmanin (k. 1928) kanssa. Heidän poikansa oli kalterijääkäri ja Etsivän Keskuspoliisin päällikkö Esko Riekki.

## Lähteet

## Aiheesta muualla
* Frans Adolf Riekin elämäkerta SKS Biografiakeskuksen Talouselämän vaikuttajat-verkkojulkaisussa
* Veikko Sarkkisen kuvia Riekin talosta